title: Tornéu Gran Suizu de la FIDE de 2021
text: De mano, el tornéu taba programáu ente'l 27 d'ochobre y el 7 de payares de 2021 na Islla de Man. Por embargu, daes les complicaciones apaicíes por culpa l'andanciu de la COVID-19 nel Reinu Xuníu y que diben facer que munchos xugadores tuvieren qu'autoconfinase, la FIDE decidió cambiar la sede. Asina, el 9 d'agostu fízose anuncia de que la nueva sede sería Riga (Letonia). El 21 d'ochobre, Letonia entamó un confinamientu pol aumentu de casos de COVID-19 nel país, pero el tornéu declaróse esentu y pudo celebrase como taba previsto.